༄༅།། འོག་མིན་གསང་ཆེན་རོལ་བའི་དུར་ཁྲོད་འདིར། །དབང་བཅུའི་རྩལ་རྫོགས་པདྨ་ཧེ་རུ་ཀའི། །རྟ་གདོང་ཁྲོས་པའི་གད་རྒྱངས་བཞད་པ་ཡིས། །སྣང་
སྲིད་དྲེགས་ཚོགས་ཟིལ་གྱིས་གནོན་པར་མ
སྲིད་དྲེགས་ཚོགས་ཟིལ་གྱིས་གནོན་པར་མཛོད། །དབང་ཆེན་རང་མདངས་གྲི་བཙན་དགྲ་འཇོམས་རྩལ། །མ་རྟོག་འཁྲུལ་ངོར་ཕན་གནོད་རེ་དོགས་ཅན། །ངེས་
པའི་དོན་དུ་འགྲོ་ཁམས་ཐབས་ཀྱིས་འདུལ། །བྱང་རྩུབ་སེམས་དཔའི་མཆོག་ཏུ་མངའ་གསོལ་ལོ། །རྒྱལ་བསྟན་སྤྱི་དང་བྱེ་བྲག་ཨོ་རྒྱན་རྗེའི། །རང་ལུགས་འཛིན་
༈པའི་སྐྱེས་བུར་ཕྱོགས་རིས་ཀྱིས། །དུམ་བུར་མ་ཆད་ཞིི་དུལ་བྱམས་བརྩེའི་གཏེར། །སྙིང་ཉེ་དམ་གཙང་ཆེན་པོར་མངའ་གསོལ་ལོ། །སྔོན་ནས་སྲིད་དང་གསར་སྐྱེས་
འདྲེ་རྒོད་དཔུང༌། །རྣམ་ཤེས་ལྷག་པའི་ལྷ་ཡི་ཐུགས་ཀར་སྤོར། །གཟུགས་ཕུང་ཚོགས་སུ་རོལ་བའི་དྲུག་ཤུལ་ཅན། །བསྒྲལ་འདྲེན་ལས་བྱེད་ཆེན་པོར་མངའ་གསོོལ་
ལོ། །གང་གིས་ཁྱོད་ལ་གསོལ་བ་བཏབ་པ་བཞིན། །འཁོར་འབངས་ཟས་གོས་རྟ་ཕྱུགས་ནོར་བུའི་རིགས། །ཇི་ལྟར་འདོད་བཞིན་རེ་བ་ཡོངས་སྐོང་བའི། །བསམ་
601

གཏེར་ འབད་མེད་གཞི་གྲོལགྱི་གསུང་། གསར།
༈ འཕེལ་དབང་གི་རྒྱལ་པོཪ་མངའ་གསོལ་ལོ། །དངོས་སུ་འཕྲོག་དང་ལྐོག་ཏུ་བརྐུ་བ་སོགས། །དཀོར་ལ་རློམ་ཞིང་ངན་སྨྲས་དམའ་འབེབས་པའི། །རྒྱུ་འབྲས་ཁྱད་དུ་
གསོད་པའི་སྡེ་རིས་ལ། །བཀའ་ཆད་ཐོག་ལྟར་མྱུར་བར་མངའ་གསོལ་ལོ། །བླ་མ་ལྷ་དང་སྲུང་མར་བརྫུ་བ་ཅན། །གཟུགས་ཅན་གཟུགས་མེད་དམ་སྲི་འབྱུང་པོ་
ལ༑ ༑རང་བྱས་ལས་ཀྱི་རང་མཚང་སྟོན་པ་ཡི། །བདེན་རྫུན་ཤན་འབྱེད་ཆེན་པོར་མངའ་གསོལ་ལོ། །འབྱུང་བཞིའི་ཀློང་དུ་མནན་བསྐྱུར་བསྲེག་བསྐྱོར་སོགས། །
བན་བོན་བསམ་ངན་བྱུད་མའི་ནུས་མཐུ་ཀུན། །སྲུང་དང་བཟློག་ཅིང་རང་གཤེད་འབེབས་མཛད་པའི། །ཧེ་རུ་ཀ་དཔལ་ཆེན་པོར་མངའ་གསོལ་ལོ། །ནམ་ཞིག་
འབྱུང་འདུས་འཇིག་པའི་ལྟས་ཤར་ཚེ། །གནད་གཅོད་རྩུབ་མོའི་གདུང་བ་ཡོངས་བསལ་ནས། །ཚེགས་མེད་དག་པའི་ཞིང་དུ་དབུགས་འབྱིན་པའི། །འོད་སྣང་
༔ མཐར་ཡས་སྤྲུལ་པར་མངའ་གསོལ་ལོ། །མངའ་གསོལ་བྱས་སོ་འགལ་འཁྲུལ་ནོངས་པ་བཤགས། །མངའ་གསོལ་བྱས་སོ་འཁོན་དང་འགྲས་པ་འདུམ། །མངའ་
602

གྲི་བཙན་
གཉིས་བྱོན། མངའ་གསོལ།
༄༅།། __ གསོལ་བྱས་སོ་སྒྲུབ་ལ་རྟགས་མཚན་སྟོན། །མངའ་གསོལ་བྱས་སོ་མཆོག་ཐུན་དངོས་གྲུབ་སྩོལ། །མངའ་གསོལ་བྱས་སོ་ལེགས་ཉེས་དྲང་པོར་ཤོད༎
མངའ་གསོལ་བྱས་སོ་ཚེ་སྲོག་ཆེེད་པ་མཐུད། །མངའ་གསོལ་བྱས་སོ་སྙན་གྲགས་འབྲུག་སྒྲ་སྒྲོགས། །མངའ་གསོལ་བྱས་སོ་བསམ་དོན་ལྷུན་འགྲུབ་མཛོད། །ཅེས་
པའང་བསྟན་འགྲོ་ལ་ཕན་པའི་བསམ་སྦྱོར་གྱིས་ཉེ་བར་བསྐུལ་ཏེ་དབང་ཆེན་ལྷའི་རྣལ་འབྱོར་པ་ འབད་མེད་གཞི་གྲོལ་གྱིས་སྨྲས་པ་དགེའོ།།
603

604
གཏེར་ འབད་མེད་གཞི་གྲོལགྱི་གསུང་། གསར།

605
ار